**HOTĂRÂRE**

**privind aprobarea componenței și a regulamentului de organizare și funcționare a Comitetului Național Intersectorial pentru Controlul Tuberculozei și Infecției HIV/SIDA**

 Având în vedere prevederile art. 19 alin. (3) și (4) din Legea nr. 302/2018 privind măsurile de control al tuberculozei,

în temeiul art. 108 din Constituția României, republicată

**Guvernul României adoptă prezenta**

**HOTĂRÂRE:**

**Art.1 -** Se aprobă componența Comitetului Național Intersectorial pentru Controlul Tuberculozei și Infecției HIV/SIDA, prevăzută în Anexa nr. 1 la prezenta Hotărâre.

**Art.2 -** Se aprobă Regulamentul de organizare și funcționare a Comitetului Național Intersectorial pentru Controlul Tuberculozei și Infecției HIV/SIDA, prevăzut în Anexa nr. 2 la prezenta Hotărâre.

**Art.3 -** Anexele 1 și 2 fac parte integrantă din prezenta Hotărâre.

**PRIM MINISTRU**

**ION MARCEL CIOLACU**

 *Anexa nr.1*

**Componența Comitetului Național Intersectorial pentru Controlul Tuberculozei**

**și Infecției HIV/SIDA**

Comitetul național intersectorial pentru Controlul Tuberculozei și Infecției HIV/SIDA are în componență reprezentanți ai autorităților publice centrale și locale, asociațiilor de pacienți, organizațiilor neguvernamentale implicate în derularea activităților de control al tuberculozei și infecției HIV/SIDA, în scopul coordonării şi corelării tuturor activităților desfășurate la nivel național pentru controlul tuberculozei și infecției HIV/SIDA, după cum urmează:

1. **Reprezentanți permanenți ai următoarelor autorități publice centrale și locale:**
2. Ministerul Sănătății;
3. Ministerul Muncii și Solidarității Sociale;
4. Ministerul Educației;
5. Ministerul Finanțelor ;
6. Ministerul Apărării Naționale;
7. Ministerul Justiției;
8. Ministerul Afacerilor Interne;
9. Ministerul Dezvoltării, Lucrărilor Publice și Administrației;
10. Ministerul Familiei, Tineretului și Egalității de Șanse;
11. Secretariatul General al Guvernului;
12. Institutul de Pneumoftiziologie „Marius Nasta”;
13. Institutul Național de Boli Infecțioase „Prof. Dr. Matei Balș”;
14. Autoritatea Națională pentru Protecția Drepturilor Persoanelor cu Dizabilități;
15. Autoritatea Națională pentru Protecția Drepturilor Copilului și Adopție;
16. Casa Națională de Asigurări de Sănătate.
17. **Reprezentanți permanenți ai asociațiilor de pacienți și organizaţiilor neguvernamentale implicate în derularea activităţilor de control al tuberculozei și infecției HIV/SIDA:**

1. Asociația Română Anti-SIDA;
2. Asociația ACCEPT;
3. Asociația pentru Sprijinirea Pacienților cu Tuberculoză Multi-drog Rezistentă-ASPTMR;
4. Fundația Centrul pentru Politici și Servicii de Sănătate – CPSS;
5. Societatea Națională de Cruce Roșie din România;
6. Asociația ”Eu sunt! Tu?”;
7. Fundația Romanian Angel Appeal ;
8. Fundația Tineri pentru Tineri (TNT);
9. Fundația Health Aid Romania (HAR);
10. Societatea de Educație Sexuală și Contraceptivă (SECS);
11. Uniunea Națională a Asociațiilor Persoanelor Infectate și Afectate de HIV/SIDA (UNOPA).
12. HIV Outcomes Romania.

**C. Reprezentanți ai următoarelor instituții, asociații și organizații neguvernamentale implicate în derularea activităților de control al tuberculozei și infecției HIV/SIDA, în calitate de invitați permanenți, cu rol de observatori:**

1. Alianța pentru Luptă Împotriva Alcoolismului și Toxicomaniilor (ALIAT);

2. Asociația Romana a Bolnavilor de Tuberculoză din România;

3. Organizația Salvați Copiii România;

4. Institutul Național de Management al Serviciilor de Sănătate;

5. Organizația Mondială a Sănătății;

6. UNICEF România;

7. Asociația Română a Producătorilor Internaționali de Medicamente (ARPIM).

*Anexa nr.2*

**Regulamentul de organizare și funcționare a Comitetului Național Intersectorial pentru Controlul Tuberculozei și Infecției HIV/SIDA**

**Art. 1** Prezentul *regulament* de organizare și funcționare, denumit în continuare regulament, stabilește modul de lucru la nivelul Comitetului Național Intersectorial pentru Controlul Tuberculozei și Infecției HIV/SIDA și al grupurilor de lucru care asigură suportul tehnic.

**Art. 2** În sensul prezentului *Regulament*, termenii și expresiile de mai jos au următoarele semnificații:

1. *CNI* - Comitetul Național Intersectorial pentru Controlul Tuberculozei și Infecției HIV/SIDA;
2. *membru CNI* – reprezentant permanent al autorităților publice centrale şi locale, asociațiilor de pacienți, organizații neguvernamentale implicate în derularea activităţilor de control al tuberculozei și infecției HIV/SIDA, prevăzute la lit. A și B din Anexa nr. 1 la Hotărâre;
3. *membru în calitate de invitat permanent în cadrul CNI, cu rol de observator* – reprezentant al instituțiilor, asociațiilor și organizațiilor neguvernamentale implicate în derularea activităților de control al tuberculozei și infecției HIV/SIDA, în calitate de invitați permanenți, cu rol de observatori, prevăzute la lit. C din Anexa nr. 1 la Hotărâre.

**Art. 3** (1) CNI este condus de un președinte, un vicepreședinte și un comitet director.

(2) Funcția de președinte al CNI este ocupată de către ministrul sănătății sau de către o persoană desemnată de către acesta din cadrul Ministerului Sănătății.

(3) Dintre membrii CNI, va fi ales, prin vot secret, vicepreședintele CNI, dintre persoanele care au calitatea de reprezentanți permanenți ai autorităților publice centrale și locale și a asociațiilor de pacienți, organizații neguvernamentale implicate în derularea activităților de control al tuberculozei și infecției HIV/SIDA, prevăzute la lit. A și B din Anexa nr. 1 la Hotărâre.

(4) Reprezentanții organizațiilor neguvernamentale implicate în derularea activităților de control al tuberculozei și infecției HIV/SIDA, în calitate de invitați permanenți, cu rol de observatori, prevăzute la lit. C din Anexa nr. 1 la Hotărâre, care au calitatea de invitați permanenți în cadrul CNI, nu au drept de vot.

(5) Comitetul director al CNI este format dintr-un număr de 9 membri (președinte, vicepreședinte, 3 membri dintre cei prevăzuți la litera A din Anexa nr.1 la Hotărâre și 4 membri dintre cei prevăzuți la litera B din Anexa nr.1 la Hotărâre) și este condus de către vicepreședintele CNI.

(6) Secretariatul CNI este asigurat de Ministerul Sănătății, în colaborare cu una din organizațiile ne-guvernamentale prevăzute la lit. B din Anexa nr. 1 la Hotărâre, aleasă prin vot în cadrul CNI.

**Art. 4** (1) CNI se întrunește trimestrial și ori de câte ori este nevoie, la convocarea președintelui CNI sau la solicitarea a cel puțin o treime dintre membrii CNI.

(2) Reuniunile CNI nu sunt publice și au loc, de regulă, la sediul Ministerului Sănătății.

(3) Concluziile și hotărârile CNI se consemnează în proces–verbal de ședință, care se transmite membrilor CNI care au participat la reuniune pentru formulare de observaţii, cu termen de răspuns de cel mult trei zile lucrătoare. Procesul–verbal de ședință se semnează de toți membrii prezenți la reuniune, inclusiv de conducerea CNI, precum şi de persoana responsabilă din partea Secretariatului CNI.

(4) Procesul–verbal de ședință al CNI, semnat conform alin. (3), se transmite tuturor membrilor CNI.

(5) Procesul–verbal de ședință al CNI se transmite spre informare ministrului sănătății.

**Art. 5** CNI adoptă hotărâri cu majoritate simplă a voturilor exprimate de către membrii săi, dacă votează cel puțin jumătate plus unu dintre aceștia.

**Art. 6** (1) Hotărârile CNI se pot adopta și prin vot electronic, prin e-mail.

 (2) Rezultatul votului este centralizat, comunicat membrilor CNI și arhivat de către Secretariatul CNI.

**Art. 7** (1) În funcție de ordinea de zi și de subiectele aflate în discuția CNI, la inițiativa președintelui CNI, a vicepreședintelui CNI ori la propunerea membrilor CNI sau a membrilor în calitate de invitați permanenți în cadrul CNI, cu rol de observatori, la întrunirile CNI pot participa, în calitate de invitați, fără drept de vot, specialiști și reprezentanți din partea instituțiilor/organizațiilor cu atribuții în derularea activităților ce privesc monitorizarea și controlul cazurilor de tuberculoză și HIV/SIDA în România.

(2) În situațiile prevăzute la alin. (1), invitațiile de participare se transmit de către Secretariatul CNI.

**Art. 8** CNI, în calitatea sa de organism consultativ, are atât atribuții generale cât și atribuții specifice:

1. **Atribuții generale:**
2. monitorizarea, evaluarea și coordonarea integrată, strategică, multisectorială pentru controlul tuberculozei, infecției HIV/SIDA și altor afecțiuni asociate, la nivel național și alinierea acestora cu Strategiile și Planurile Naționale/Europene/Internaționale din aceste domenii;
3. facilitarea colaborării autorităților din administrația publică centrală și locală cu asociațiile de pacienți, organizațiile neguvernamentale implicate în derularea activităților de control al tuberculozei, infecției HIV/SIDA și altor afecțiuni asociate;

 c) elaborarea de propuneri de modificare și/sau completare a actelor normative în vigoare pentru controlul tuberculozei, infecției HIV/SIDA și altor afecțiuni asociate;

 d) facilitarea implicării societății civile în dezvoltarea și monitorizarea programelor locale și naționale care privesc accesul la servicii de prevenire, tratament și îngrijire pentru tuberculoză și HIV/SIDA.

1. **Atribuții specifice**:
2. asigură coordonarea integrată la nivel național, a tuturor măsurilor ce se impun, pentru controlul tuberculozei, infecției HIV/SIDA și altor afecțiuni asociate;
3. analizează cauzele și condițiile care favorizează cazurile de tuberculoză și HIV/SIDA și propune măsuri de prevenire sau soluții pentru îmbunătățirea celor existente;
4. participă la elaborarea documentelor strategice naționale privind controlul tuberculozei și infecției cu HIV/SIDA;
5. aprobă planul anual de activități al CNI;
6. propune realizarea, în condițiile legii, a unor acțiuni sau măsuri speciale pentru protecția persoanelor infectate sau afectate de HIV/SIDA și/sau bolnave de tuberculoză, care fie se află pe o poziție de inegalitate datorită statutului de seropozitiv și/sau al celui de bolnav de tuberculoză, fie se confruntă cu un comportament de respingere și de marginalizare și, astfel, nu se bucură de egalitatea de șanse din cauza apartenenței la un grup vulnerabil;
7. urmărește respectarea convențiilor, tratatelor și a celorlalte acte internaționale la care România este parte, în ceea ce privește respectarea drepturilor persoanelor bolnave de tuberculoză și/sau infectate HIV/SIDA, precum și ale persoanelor expuse la un grad mai mare de risc;
8. monitorizează aplicarea actelor normative în ceea ce privește reducerea impactului, supravegherea, controlul, prevenirea cazurilor de tuberculoză și/sau de infecție HIV/SIDA și îndeplinirea de către instituțiile statului a sarcinilor ce le revin în domeniu;
9. acordă asistență autorităților competente pentru elaborarea programelor naționale, a strategiilor sectoriale și identifică metodele și mijloacele practice care pot fi folosite în scopul supravegherii, controlului, prevenirii și reducerii impactului social al cazurilor de tuberculoză și/sau a celor de infecție HIV/SIDA;
10. informează anual Ministerul Sănătății cu privire la activitatea și rezultatele obținute în domeniul de referință și elaborează un raport anual de activitate;
11. propune spre adoptare măsurile ce se impun pentru supravegherea, controlul, prevenirea și reducerea impactului social al cazurilor tuberculoză și/sau a celor de infecție HIV/SIDA;
12. elaborează anual un plan național de informare publică cu privire la riscurile de transmitere a tuberculozei şi măsurile de prevenire a infectării cu tuberculoză, care se aprobă prin ordin al ministrului sănătății.

**Art. 9** (1) În scopul îndeplinirii atribuțiilor sale, în funcție de prioritățile naționale în domeniu, pe lângă CNI pot fi organizate și pot funcționa grupuri de lucru la nivel tehnic, formate din membri ai CNI și/sau specialiști desemnați de autoritățile publice centrale şi locale, asociațiile de pacienți, organizațiile neguvernamentale implicate în derularea activităților de control al tuberculozei și al infecției HIV/SIDA cu rolul de a sprijini activitatea CNI.

(2) Membrii grupurilor de lucru la nivel tehnic, mandatul, planul de lucru și calendarul de raportare ale grupurilor de lucru tehnice se stabilesc prin hotărâre a CNI.

(3) Secretariatul CNI primește de la grupurile de lucru la nivel tehnic, solicitările de informații/documente și le soluționează după aducerea la cunoștința și cu acordul Președintelui CNI.

**Art. 10** (1) Se înființează, pe lângă CNI, Comisia de supervizare, cu rolul de a monitoriza proiectele derulate în România în domeniul tuberculozei și infecției HIV/SIDA.

(2) Comisia de supervizare este constituită din specialiști cu experiență în domeniile financiar, juridic, sănătate publică și management, boli infecțioase, epidemiologie, tuberculoză, HIV/SIDA, management de proiecte, alții decât membrii CNI.

(3) Modul de organizare și atribuțiile Comisiei de supervizare sunt stabilite prin ordin al ministrului sănătății.

**Art. 11** (1) Reprezentanții permanenți ai autorităților publice centrale și locale și reprezentanții permanenți ai asociațiilor de pacienți și organizaţiilor neguvernamentale implicate în derularea activităţilor de control al tuberculozei și infecției HIV/SIDA desemnează fiecare câte un membru titular și un membru supleant.

 (2) Desemnarea reprezentanților în CNI se realizează cu luarea în considerare a:

1. pregătirii și experienței profesionale;
2. nivelului de reprezentare/capacității de decizie;
3. capacității de analiză și evaluare a implicațiilor și efectelor deciziilor luate;
4. abilităților de comunicare verbală și în scris;
5. integrității și transparenței în luarea deciziilor;
6. angajării pentru realizarea sarcinilor stabilite;
7. implicării în procesul de elaborare a strategiilor HIV-SIDA si tuberculoză;
8. principiilor egalității de gen și nediscriminării.

(3) În situații excepționale, în caz de indisponibilitate atât a membrului titular, cât şi a supleantului, instituția reprezentată deleagă unui înlocuitor responsabilitatea participării la reuniune. Mandatul se transmite în scris Secretariatului CNI, cu cel puțin 3 zile înaintea datei reuniunii CNI.

(4) În cazul în care nici membrul titular și nici supleantul său nu participă la două reuniuni succesive, Președintele CNI dispune revocarea și cere înlocuirea acestora.

**Art. 12** (1) Componența nominală a CNI se aprobă prin ordin al ministrului sănătății, în urma nominalizărilor din partea membrilor CNI.

(2) Mandatul membrilor CNI prevăzuți la lit. A din Anexa nr. 1 la Hotărâre are o valabilitate de 3 ani de la data aprobării componenței nominale a CNI.

(3) Mandatul membrilor CNI prevăzuți la lit. B și C din Anexa nr.1 la Hotărâre, are o valabilitate de 1 an.

**Art. 13** Președintele CNI are următoarele atribuții:

a) stabilește ordinea de zi a întâlnirilor CNI, pe baza propunerilor formulate de membrii CNI și centralizate de către Secretariatul CNI;

b) convoacă întrunirile CNI, prin intermediul Secretariatului CNI;

c) prezidează întrunirile CNI;

d) semnează hotărârile și toate documentele elaborate de CNI;

f) alături de vicepreședintele CNI, supervizează activitatea Secretariatului CNI și întocmește o evaluare anuală privind activitatea Secretariatului CNI.

**Art. 14** Vicepreședintele CNI are următoarele atribuții:

a) este înlocuitorul de drept al președintelui CNI, în absența acestuia, exercitând toate atribuțiile conferite președintelui CNI;

b) îndeplinește atribuțiile care îi sunt delegate de către președintele CNI;

c) coordonează Comitetul Director al CNI, convoacă și conduce ședințele acestuia.

**Art. 15** Comitetul Director al CNI are următoarele atribuții:

1. elaborează procedurile de lucru ale CNI și le supune aprobării Președintelui CNI;
2. pune în aplicare hotărârile CNI;
3. evaluează documentele depuse de membrii CNI și membrii în calitate de invitați permanenți în cadrul CNI;
4. dezvoltă calendarul de întâlniri și prioritățile anuale ale CNI;
5. coordonează elaborarea modului în care pot fi realizate analize și cercetări în domeniile de activitate ale CNI;
6. asigură colaborarea între structurile CNI;

**Art. 16** (1) Secretariatul CNI este asigurat de Ministerul Sănătății, în colaborare cu una din organizațiile neguvernamentale prevăzute la lit. C din Anexa nr. 1 la Hotărâre, aleasă prin vot în cadrul CNI.

(2) Secretariatul CNI este responsabil de:

1. organizarea ședințelor;
2. redactarea proceselor verbale;
3. comunicarea proceselor verbale precum și a hotarârilor tuturor membrilor CNI;
4. transmiterea informațiilor de interes public în vederea publicării pe pagina web a Ministerului Sănătății.

**Art. 17** (1) Membrii CNI au obligația de a anunța președintele CNI, la începutul fiecărei întruniri, cu privire la existența oricărui conflict de interese şi, în consecinţă, nu vor participa la întrunire sau se vor abține de la exprimarea votului.

(2) Membrii CNI și membrii în calitate de invitați permanenți în cadrul CNI, cu rol de observatori, sunt obligați să semneze o declarație de imparțialitate și de confidențialitate.

(3) În cazul în care membrii CNI aflați în conflict de interese nu anunță existența conflictului, conform prevederilor alin. (1), oricare membru al CNI are dreptul de a-i informa public pe ceilalți membri despre natura conflictului de interese; Secretariatul CNI are obligația de a consemna în procesul-verbal al ședinței informația primită.

 (4) Reprezentanții legali ai autorităților publice centrale şi locale, asociațiilor de pacienți, organizațiilor neguvernamentale implicate în derularea activităților de control al tuberculozei și infecției HIV/SIDA declară situațiile de conflict de interese personale sau cele care țin de organizația sau instituția pe care o reprezintă în cadrul CNI, după caz.

**Art. 18** Gestionarea datelor personale se va face cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE ((Regulamentul general privind protecția datelor).

**NOTĂ DE FUNDAMENTARE**

|  |
| --- |
| **Secţiunea 1****HOTĂRÂRE****privind stabilirea componenței și a regulamentului de organizare și funcționare a Comitetului național intersectorial pentru controlul tuberculozei și infecției HIV/SIDA** |
| **Secţiunea a 2-a****Motivul emiterii actului normativ** |
| * 1. **Sursa proiectului de act normativ**

 Sursa proiectului de act normativ o reprezintă prevederile art. 19 alin. (3) și (4) din Legea nr. 302/2018 privind măsurile de control al tuberculozei. * 1. **Descrierea situației actuale**

În conformitate cu prevederile Legii nr. 302/2018 privind măsurile de control al tuberculozei, intrată în vigoare la data de 15 decembrie 2018, la art.19 alin (3) se dispune înființarea Comitetului național intersectorial pentru controlul tuberculozei și infecției HIV/SIDA, în vederea coordonării integrate la nivel național a tuturor măsurilor pentru controlul tuberculozei și afecțiunilor asociate.Conform acelorași dispoziții, acest Comitet se înființează ca organism consultativ, fără persona- litate juridică, aflat în coordonarea Ministerului Sănătății, a cărui componență, regulament de organi- zare și funcționare se aprobă prin Hotărâre a Guvernului.Legea nr. 302/2018 privind măsurile de control al tuberculozei la Art.19 alin. (4) prevede faptul că acest Comitet național intersectorial are în componență reprezentanți ai autorităților publice centrale și locale, asociații de pacienți, organizații neguvernamentale implicate în derularea activităților de control al tuberculozei și infecției HIV/SIDA, în scopul coordonării și corelării tuturor activităților desfășurate la nivel național pentru controlul tuberculozei și infecției HIV/SIDA.De asemenea, în conformitate cu dispozițiile art. 29 din Legea nr. nr. 302/2018 privind măsurile de control al tuberculozei, comitetul naţional intersectorial pentru controlul tuberculozei şi infecţiei HIV/SIDA elaborează anual un plan naţional de informare publică cu privire la riscurile de transmi- tere a tuberculozei şi măsurile de prevenire a infectării cu tuberculoză, care se aprobă prin ordin al ministrului sănătăţii. |
| * 1. **Schimbări preconizate**

Prin prezenta Hotărâre de Guvern se propune componența și regulamentul de organizare și funcționare al Comitetului național intersectorial pentru controlul tuberculozei și infecției HIV/SIDA. Comitetul național intersectorial pentru controlul tuberculozei și infecției HIV/SIDA va avea în componență un număr maxim de 34 de membri permanenți, dintre care:-15 sunt reprezentanții autorităților publice centrale și locale, care sunt prevăzute la litera A;-12 sunt reprezentanții asociaților de pacienți și organizaţiilor neguvernamentale, care sunt prevăzute la litera B;- 7 sunt reprezentanții asociațiilor și organizațiilor neguvernamentale, care au calitatea de invitați permanenți, cu rol de observator, care sunt prevăzute la litera C.După cum urmează: A. Reprezentanți permanenți ai următoarelor autorități publice centrale și locale:1. Ministerul Sănătății;2. Ministerul Muncii și Solidarității Sociale;3. Ministerul Educației;4. Ministerul Finanțelor ;5. Ministerul Apărării Naționale;6. Ministerul Justiției;7. Ministerul Afacerilor Interne;8. Ministerul Dezvoltării, Lucrărilor Publice și Administrației;9. Ministerul Familiei, Tineretului și Egalității de Șanse;10. Secretariatul General al Guvernului;11. Institutul de Pneumoftiziologie „Marius Nasta”; 12. Institutul Național de Boli Infecțioase „Prof. Dr. Matei Balș”;13. Autoritatea Națională pentru Protecția Drepturilor Persoanelor cu Dizabilități;14. Autoritatea Națională pentru Protecția Drepturilor Copilului și Adopție; 15. Casa Națională de Asigurări de Sănătate. B. Reprezentanți permanenți ai asociațiilor de pacienți și organizaţiilor neguvernamentale implicate în derularea activităţilor de control al tuberculozei și infecției HIV/SIDA: 1. Asociația Română Anti-SIDA;2. Asociația ACCEPT;3. Asociația pentru Sprijinirea Pacienților cu Tuberculoză Multi-drog Rezistentă-ASPTMR;4. Fundația Centrul pentru Politici și Servicii de Sănătate – CPSS;5. Societatea Națională de Cruce Roșie din România;6. Asociația ”Eu sunt! Tu?”;7. Fundația Romanian Angel Appeal ;8. Fundația Tineri pentru Tineri (TNT);9. Fundația Health Aid Romania (HAR);10. Societatea de Educație Sexuală și Contraceptivă (SECS);11. Uniunea Națională a Asociațiilor Persoanelor Infectate și Afectate de HIV/SIDA (UNOPA).12. HIV Outcomes Romania.C. Reprezentanți ai următoarelor instituții, asociații și organizații neguvernamentale implicate în derularea activităților de control al tuberculozei și infecției HIV/SIDA, în calitate de invitați permanenți, cu rol de observatori:1. Alianța pentru Luptă Împotriva Alcoolismului și Toxicomaniilor (ALIAT);2. Asociația Romana a Bolnavilor de Tuberculoză din România;3. Organizația Salvați Copiii România;4. Institutul Național de Management al Serviciilor de Sănătate;5. Organizația Mondială a Sănătății;6. UNICEF România;7. Asociația Română a Producătorilor Internaționali de Medicamente (ARPIM).**Atribuțiile generale ale CNI** sunt următoarele:1. monitorizarea, evaluarea și coordonarea integrată, strategică, multisectorială pentru controlul tuberculozei, infecției HIV/SIDA și altor afecțiuni asociate, la nivel național și alinierea acestora cu Strategiile și Planurile Naționale/Europene/Internaționale din aceste domenii;
2. facilitarea colaborării autorităților din administrația publică centrală și locală cu asociațiile de pacienți, organizațiile neguvernamentale implicate în derularea activităților de control al tuberculozei, infecției HIV/SIDA și altor afecțiuni asociate;
3. elaborarea de propuneri de modificare și/sau completare a actelor normative în vigoare pentru controlul tuberculozei, infecției HIV/SIDA și altor afecțiuni asociate;
4. facilitarea implicării societății civile în dezvoltarea și monitorizarea programelor locale și naționale care privesc accesul la servicii de prevenire, tratament și îngrijire pentru tuberculoză și HIV/SIDA.

**Atribuțiile specifice ale CNI** sunt următoarele:1. asigură coordonarea integrată la nivel național, a tuturor măsurilor ce se impun, pentru controlul tuberculozei, infecției HIV/SIDA și altor afecțiuni asociate;
2. analizează cauzele și condițiile care favorizează cazurile de tuberculoză și HIV/SIDA și propune măsuri de prevenire sau soluții pentru îmbunătățirea celor existente;
3. participă la elaborarea documentelor strategice naționale privind controlul tuberculozei și infecției cu HIV/SIDA;
4. aprobă planul anual de activități al CNI;
5. propune realizarea, în condițiile legii, a unor acțiuni sau măsuri speciale pentru protecția persoanelor infectate sau afectate de HIV/SIDA și/sau bolnave de tuberculoză, care fie se află pe o poziție de inegalitate datorită statutului de seropozitiv și/sau al celui de bolnav de tuberculoză, fie se confruntă cu un comportament de respingere și de marginalizare și, astfel, nu se bucură de egalitatea de șanse din cauza apartenenței la un grup vulnerabil;
6. urmărește respectarea convențiilor, tratatelor și a celorlalte acte internaționale la care România este parte, în ceea ce privește respectarea drepturilor persoanelor bolnave de tuberculoză și/sau infectate HIV/SIDA, precum și ale persoanelor expuse la un grad mai mare de risc;
7. monitorizează aplicarea actelor normative în ceea ce privește reducerea impactului, supravegherea, controlul, prevenirea cazurilor de tuberculoză și/sau de infecție HIV/SIDA și îndeplinirea de către instituțiile statului a sarcinilor ce le revin în domeniu;
8. acordă asistență autorităților competente pentru elaborarea programelor naționale, a strategiilor sectoriale și identifică metodele și mijloacele practice care pot fi folosite în scopul supravegherii, controlului, prevenirii și reducerii impactului social al cazurilor de tuberculoză și/sau a celor de infecție HIV/SIDA;
9. informează anual Ministerul Sănătății cu privire la activitatea și rezultatele obținute în domeniul de referință și elaborează un raport anual de activitate;
10. propune spre adoptare măsurile ce se impun pentru supravegherea, controlul, prevenirea și reducerea impactului social al cazurilor tuberculoză și/sau a celor de infecție HIV/SIDA;
11. elaborează anual un plan național de informare publică cu privire la riscurile de transmitere a tuberculozei şi măsurile de prevenire a infectării cu tuberculoză, care se aprobă prin ordin al ministrului sănătății.

Componența, atribuțiile și regulile care guvernează activitatea CNI sunt stabilite având în vedere principiile și liniile directoare prevăzute în Strategia națională de control al tuberculozei în România, Programul național de control al tuberculozei în România, Planul Național Strategic pentru supravegherea, controlul și prevenirea cazurilor de infecție cu HIV/SIDA, Programul național de supraveghere și control al infecției HIV/SIDA, normele tehnice de realizare a programelor aferente, precum și ghidurile și protocoalele de practică medicală pentru controlul infecției HIV/SIDA și controlul tuberculozei și afecțiunilor asociate. |
| **2.3** Alte informații. |
| **Secţiunea a 3-a****Impactul socio-economic al prezentului act normativ** |
| **3.1** Impactul macro-economic – Prezentul proiect nu are impact macro-economic. |
| **3.2** Impactul asupra mediului de afaceri. – Nu este cazul. |
| **3.3** Impactul social. – Prezenul proiect de act normativ nu are impact social. |
| **3.4** Impactul asupra mediului înconjurător. - Actul normativ nu se referă la acest subiect. |
| **3.5** Alte informații - Nu este cazul. |
| **Secţiunea a 4-a****Impactul financiar asupra bugetului general consolidat,****atât pe termen scurt, pentru anul curent, cât şi pe termen lung (pe 5 ani)** |
| Indicatori | Anul curent | Următorii 4 ani | Media pe 5 ani  |
| 1 | 2 | 3 | 4 | 5 | 6 | 7 |
| * 1. Modificări ale veniturilor bugetare, plus/minus, din

care:a)buget de stat, din acesta:(i) impozit pe profit(ii) impozit pe venitb) bugete locale:(i) impozit pe profitc) bugetul asigurărilor sociale de stat:(i) contribuţii de asigurări |  |
| **4.2** Modificări ale cheltuielilor bugetare, plus/minus, din care:a)buget de stat, din acesta: (i) cheltuieli de personal (ii) bunuri şi servicii b) bugete locale: (i) cheltuieli de personal (ii) bunuri şi servicii c) bugetul asigurărilor sociale de stat:  (i) cheltuieli de personal (ii) bunuri şi servicii  |
| **4.3** Impact financiar, plus/minus, din care:a)buget de statb) bugete locale |
| **4.4** Propuneri pentru acoperirea creşterii cheltuielilor bugetare. |
| **4.5** Propuneri pentru a compensa reducerea veniturilor bugetare |
| **4.6** Calcule detaliate privind fundamentarea modificărilor veniturilor şi/sau cheltuielilor bugetare |
| **4.7** Alte informații – Nu este cazul. |
| **Secţiunea a 5-a****Efectele prezentului act normativ asupra legislației în vigoare** |
| **5.1** Măsuri normative necesare pentru aplicarea prevederilor proiectului de act normativ. – Nu este cazul.1. acte normative în vigoare ce vor fi modificate sau

abrogate, ca urmare a intrării în vigoare a prezentului actnormativ.1. acte normative ce urmează a fi elaborate în vederea

implementării noilor dispoziții. |
| **5.1.1** Compatibilitatea prezentului act normativ cu legislația în domeniul achizițiilor publice. – Nu este cazul. |
| **5.2** Conformitatea prezentului act normativ cu legislația europeană (în cazul proiectelor ce transpun sau asigură aplicarea unor prevederi europene). - Nu este cazul. |
| **5.3** Măsuri normative necesare aplicării directe a actelor normative. - Nu este cazul |
| **5.4** Decizii ale Curții Europene de Justiție și alte documente. - Nu ese cazul. |
| **5.5** Alte acte normative și/sau documente internaționale din care decurg angajamente. - Nu este cazul. |
| **5.6**. Alte informații**. -** Nu este cazul. |
| **Secţiunea a 6-a****Consultările efectuate în vederea elaborării proiectului de act normativ** |
| **6.1** Informații privind procesul de consultare cu organizații neguvernamentale, institute de cercetare și alte organisme implicate . - Proiectul a fost elaborat cu experții în domeniul tuberculozei și infecției HIV/SIDA împreună cu organizațiile neguvernamentale implicate în derularea activităților de control al tuberculozei și infecției HIV/SIDA, prevăzute la lit. B din Anexa nr. 1 la Hotărâre. |
| **6.2** Fundamnetarea alegerii organizațiilor cu care a avut loc consultarea, precum și modul în care activitatea acestor organizații este legată de obiectul prezentului act normativ. – Sunt organizații neguvernamentale implicate în derularea activităților de control al tuberculozei și infecției HIV/SIDA. |
| **6.3** Consultări organizate cu autoritățile administrației publice locale, în situația în care prezentul act normativ are ca obiect activități ale acestor autorități, în condițiile Hotărârii Guvernului nr. 521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative. – Nu este cazul. |
| **6.4** Consultările desfășurate în cadrul consiliilor interministeriale, în conformitate cu prevederile Hotărârii Guvernului nr.750/2005 privind constituirea consiliilor interministeriale permanente. - Nu este cazul. |
| **6.5** Informații privind avizarea de către: a) Consiliul Legislativ b) Consiliul Suprem de Apărare a Țării c) Consiliul Economic și Social d) Consiliul Concurenței e) Curtea de  |
| **6.6** Alte informaţii. |
| **Secţiunea a 7-a****Activităţi de informare publică privind elaborarea****şi implementarea proiectului de act normativ** |
| **7.1** Informarea societății civile cu privire la elaborarea proiectului de act normativSe respectă prevederile Legii nr. 52/2003 privind transparenţa decizională în administraţia publică. |
| **7.2** Informarea societății civile cu privire la eventualul impact asupra mediului în urma implementării proiectului de act normativ, precum şi efectele asupra sănătății și securității cetățenilor sau diversității biologice. – Nu este cazul. |
| **Secţiunea a 8-a****Măsuri privind implementare** |
| **8.1** Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor celor existente. - Nu este cazul. |
| **8.2** Alte informaţii. - Nu este cazul. |

Faţă de cele menţionate am elaborat prezentul proiect de**Hotărâre privind stabilirea componenței și a regulamentului de organizare și funcționare a Comitetului national intersectorial pentru controlul tuberculozei și infecției HIV/SIDA,** pe care îl supunem spre aprobare.

**Ministrul Sănătății**

**Prof. univ. dr. Alexandru RAFILA**

**AVIZĂM FAVORABIL:**

**Viceprim - Ministru Viceprim - Ministru**

 **Ministrul Afacerilor Interne**

 **Marian-Cătălin PREDOIU Marian NEACȘU**

|  |  |
| --- | --- |
| **Ministrul Muncii și Solidarității Sociale Simona Bucura - OPRESCU** | **Ministrul Educației****Ligia DECA** |
| **Ministrul Finanțelor****Marcel - Ioan BOLOȘ** | **Ministrul Apărării Naţionale****Angel TÎLVĂR** |
| **Ministrul Justiţiei****Alina - Ștefania GORGHIU** | **Ministrul Dezvoltării, Lucrărilor Publice și Administrației**[**Adrian - Ioan VEȘTEA**](https://www.mdlpa.ro/uploads/articole/attachments/649177dee26f0212704383.pdf) |
| **Ministrul Familiei, Tineretului și Egalității de Șanse****Natalia - Elena INTOTERO** | **Secretariatul General al Guvernului****Mircea ABRUDEAN** |
| **Autoritatea Națională pentru Protecția Drepturilor persoanelor cu Dizabilități****Monica Violeta SOLOMIE****Casa Națională de Asigurări de Sănătate****Andrei BACIU** | **Autoritatea Națională pentru Protecția****Drepturilor Copilului și Adopție****Elena TUDOR** |
|  |  |